Massaaž

~ Massaaž on pehmete kudede hõõrumine, muljumine, kloppimine vms kätega või sellekohaste riistade abil, nt et ergutada vereringet ja ainevahetust või vabastada lihaspinget. Massaažiliike on palju. Mõned levinumad neist on järgmised. Klassikaline massaaž – kõige traditsioonilisem ja üks levinuim massaažiliik, mis baseerub rootsi massaažil. Seda tehakse nii õliga kui ka kuivalt. Vastavalt kliendi soovile ja vajadustele võib teha nii kogu keha massaaži kui ka erinevatele kehaosadele. Klassikaline massaaž aktiveerib eelkõige vere- ja lümfiringet, ergutab ainevahetust, vähendab pea- ja lihasevalu. Massaaži tulemusel suureneb organismi vastupanuvõime haigustele. Massaaž mõjub lõõgastavalt nii vaimse kui ka füüsilise ülepinge korral.[viide?] Enesemassaaž – massaažiliik, kus inimene kasutab erinevaid massaaživõtteid oma keha lihasepingete vabastamiseks. See on kõige levinum massaažiliik. Seoses stressi leviku suurenemisega on sellest massaažiliigist saanud tervisliku elu ja töövõime suurendamise oluline abinõu. Segmentmassaaž – intensiivne, kuivalt tehtav ravimassaaž kindlatele selja- ja kaelapiirkondadele, et leevendada valu ja parandada siseelundite tööd. Pärast seanssi võib massaaži toime pikendamiseks kasutada ravigeele ja -salve. Sobib radikuliidi alaägedas faasis, närvipitsumisest tingitud käte või jalgade valulikkuse ja vereringehäirete korral ning neile, kes põevad sageli kopsuhaigusi.[viide?] Tselluliidimassaaž – spetsiaalsete massaaživõtetega ja vajadusel eeterlike õlide abiga taastatakse probleemse piirkonna naha elastsus, ainevahetus ja elavdatakse vereringet. Kauni tulemuse saavutamiseks on vajalik läbida pikem ravikuur. Sobib ka profülaktilisel eesmärgil vältimaks rasvaladestuste tekkimist.[viide?] Lümfimassaaž – kuivalt teostatav leebe massaaž lümfiringe stimuleerimiseks. Suurt tähelepanu pööratakse kehapiirkondadele, kus paiknevad lümfisõlmede grupid. Lümfimassaaž aitab vähendada turseid, väljutada jääkaineid organismist ja suurendada immuunsust. See ravimassaaž on eriti vajalik pärast operatsiooni, mille käigus on eemaldatud osa lümfisõlmi, ning pärast traumasid tursete ärahoidmiseks ja alandamiseks.[viide?] Shin Do – tugevatoimeline massaaž, mis koosneb kolmest osast: energiakanalite venitamisest, massaažist ja vabalangemise meditatsioonist.[viide?] Tai massaaž – rahulik, hingamise rütmis teostatav massaažiliik, mis parandab lihaste elastsust, liigeste liikuvust ja vabastab vaimsest pingest. Kindlate tugevate vajutuste ja venituste abil vabastatakse blokeeritud energia ja tasakaalustatakse hinge, keha, mõtete ja tunnete vaheline koostöö. Seda massaaži liiki nimetatakse ka "laisa inimese joogaks".[viide?] Lastemassaaž – imikule võib teha massaaži ja alustada võimlemist juba 1,5–2 kuu vanuselt. Puudutuse läbi suureneb lapsel vastuvõtuvõime ümbritsevale maailmale paremaks ja tema ealine areng kiireneb tunduvalt. Lapsel arenevad paremini psüühilised ja vaimsed võimed. Õigesti tehtud massaaž parandab lapse immuunsüsteemi, mis vähendab lapse haigestumist.[viide?] Tsooniteraapia – peamiselt jalalabal (vahel ka säärel) teostatava massaaži toime on lõõgastav ja mõnus. Aitab ravida kroonilisi haigusi ja vabaneda stressist. Külmetavate käte ja jalgade korral parandab kiiresti vereringet.[viide?] Spordimassaaž – süsteemse treeningu osa, mida tehakse sportlase füüsilise täiustamise eesmärgil. Massaaž on efektiivne nii võistlusteks valmistumisel kui ka väsimusega võitlemisel. Spordimassaaž kujutab endast spetsiaalsete võtete kompleksi, mis tõstavad sportlikku töövõimet, valmistavad sportlase ette kestvaks aktiivseks lihasetööks ja kiirendavad taastumisprotsesse.[viide?] Meemassaaž – Tiibetist pärit massaažiliik. Mett kasutatakse eelkõige kleepainena, et tekitada nakkumine massööri käe ja patsiendi keha vahel. Meemassaaž kiirendab verevarustust masseeritavas piirkonnas, tekitades kauakestva hüpereemia. Läbi naha jõuavad organismi ka mee tervendavad toimed. Meemassaaži kasutatakse edukalt lihasepingete, külmetushaiguste, vaimse pinge, tselluliidi ja krooniliste liigeseprobleemide raviks. Meemassaaž on ainuke massaaž, millega on ravitud päikesepõletust. See massaaž ei sobi meeallergikutele ega tiheda karvkattega inimestele. Masseeritav peab olema puhas, kreemitamata.[viide?] Kupumassaaž – kupupanekut on raviks kasutatud sajandeid. Tänapäevaks on välja arenenud kupumassaaž. Kupumassaaž kombineeritakse klassikalise massaažiga. Selleks kasutatakse erineva suurusega kummist kuppe. Masseeriv efekt saavutatakse kupu abil tekitatava vaakumiga. Kupumassaaž kiirendab lümfi- ja vereringet, tekitades kauakestva hüpereemia. Väga sobilik külmetushaiguste ja krooniliste liigeseprobleemide ja tselluliidi raviks.[viide?] Šokolaadimassaaž – sobiv protseduur neile, keda kimbutavad südameveresoonkonna haigused, stress ja tujulangus. Ennetab infarkti ja insuldi teket. Näidustatud üldise jõulanguse puhul. Sobib iga tüüpi nahale – kuiva nahka niisutab ja toidab, rasvasel nahal kuivatab poore, ealist nahka pingutab ja toidab. Ideaalne kosmeetiline vahend 40. eluaastais inimesele.[viide?] Eesnäärmemassaaž Sõnaveeb: massaaž[alaline kõdulink] "Enesemassaaž – imerohi stressi vabastamiseks". Originaali arhiivikoopia seisuga 30. september 2011. Vaadatud 28. septembril 2011.